**Medicina kiválósági pályázati felhívás rezidenseknek!**

Az idén ötödik alkalommal jelenik meg az Egészségügyért Felelős Államtitkárság, az Országos Egészségbiztosítási Pénztár, a Magyar Kórházszövetség, a MOTESZ, az Orvos Szakmai Kollégium támogatásával az egészségügy egészét átfogó és értékelő **Medicina évkönyv.** A könyvhöz kapcsolódóan **„Kiváló rezidens”** címmel pályázatot írt ki a kiadvány zsűrije és szerkesztőbizottsága.

Az elmúlt évekhez hasonlóan várjuk a rezidens orvosok jelentkezését, reméljük, hogy a múlt évi 123 pályázóhoz hasonlóan az idén is sokan tisztelnek meg bennünket pályamunkájukkal. Tájékoztatjuk Önöket, hogy a díjhoz, a Sanofi támogatásának köszönhetően pénzjutalom is tartozik.

**A zsűri** elnöke**: Prof. Dr. Kovács Árpád** egyetemi tanár, a Magyar Közgazdasági Társaság elnöke.

**Tagjai:** **Prof. Dr. Fülesdi Béla** tanszékvezető egyetemi tanár, az Egészségügyi Szakmai Kollégium elnöke, **Prof. Dr. Kosztolányi György** egyetemi tanár, az Magyar Tudományos Akadémia orvosi osztályának elnöke, **Prof. Dr. Szökő Éva**, a Magyar Gyógyszertudományi Társaság elnöke, **Dr. Velkey György**, a Magyar Kórházszövetség elnök-helyettes, Prof. Dr. Boncz Imre, a PTE Általános Orvostudományi Kar tanszékvezetője, Dr. Oberfrank Ferenc, a MOTESZ megválasztott elnöke.

Az eredményhirdetése és díjátadása várhatóan 2017. november 24- én lesz a könyvbemutatóval egybekötött VI. Egészségügyi miniszteri csúcstalálkozón, amelyet Gálaest követ.

**A pályázatokat kérjük, hogy a Magyar Rezidens Szövetség címére küldjék el 2017 augusztus 31-ig Word dokumentum formában (****rezidens@gmail.com****)**

Budapest, 2017. június 22.

Üdvözlettel:

Nógrádi Tóth Erzsébet

A Medicina évkönyv alapító főszerkesztője

Dr. Sipka Balázs

A Magyar Rezidens Szövetség elnöke